સારાંશ માટે દસ્તાવેજ: આ મેળો હતો, હેકર્સનો! જેમાં સાઈબર એક્સપર્ટથી માંડીને બાળકો સુધી, દરેક ઉંમરના લોકો હેકિંગનું હુનર પ્રદર્શિત કરી રહ્યા હતા.

લાસ વેગસમાં દર વર્ષે હેકર્સ એકઠા થાય છે. એમનાં હુનર ઉપર નજર રાખીને અમેરિકાના સાઈબર એક્સપર્ટ એમ સમજી રહ્યાં છે કે હેકર્સનું મગજ કેવી રીતે કામ કરે છે અને તેઓ કેવી રીતે મોટાં ઓપરેશન ચલાવે છે. 

જે સમયે હેકર્સનો આ મેળો લાસ વેગસમાં ચાલતો હતો એ જ સમયે હેકર્સે એક ભારતીય બૅન્ક ઉપર સાયબર હુમલો કરીને લગભગ ત્રણ કરોડ ડૉલરની રકમ ઉપાડી લીધી.

દુનિયાભરમાં દરેક વખતે સરકારી વેબસાઈટથી માંડીને ખાનગી કંપનીઓ અને સામાન્ય જનો ઉપર સાયબર હુમલા થતા રહે છે. 

છેવટે કઈ રીતે ચાલે છે હેકિંગનું આ સામ્રાજ્ય?

બીબીસી રેડિયો સિરીઝ ‘ધ ઇન્ક્વાયરી’માં હેલેના મેરીમૈને આ વખતે આ જ સવાલનો જવાબ શોધવાની કોશિશ કરી. તેમણે સાયબર એક્સપર્ટ્સની મદદથી હેકર્સની જોખમી અને રહસ્યમય દુનિયામાં ડોકિયું કરવાનો પ્રયત્ન કર્યો. 

1990ના દશકામાં સોવિયત સંઘના વિસર્જન પછી રશિયામાં ઘણાં બધા એક્સપર્ટ્સ અચાનક બેરોજગાર થઈ ગયા. 

આ ઇલેક્ટ્રોનીક્સ એન્જિનિયર્સ અને ગણિતજ્ઞ હતા. રોજી રળવા માટે તેમણે ઇન્ટરનેટની દુનિયામાં ખાંખાંખોળા શરૂ કર્યા. એ વખતે સાયબર સિક્યુરીટીને મુદ્દે ના તો ખાસ જાણકારી હતી ના ખાસ વધારે સંવેદનશીલતા હતી.

આ રશિયાનાં એક્સપર્ટ્સે હેકિંગનાં સામ્રાજ્યનો પાયો નાંખ્યો. રશિયાના આ હેકર્સે બૅન્કો, નાણાંકીય  સંસ્થાઓ, અન્ય દેશોની સરકારી વેબસાઇટ્સને નિશાન બનાવવાનું શરૂ કર્યું. 

પોતાની સફળતાનાં કિસ્સા તેઓ અખબારો અને પત્રિકાઓને જણાવતા હતા. 

રશિયાના ઇન્વેસ્ટીગેટીવ પત્રકાર આંદ્રેઈ શૉશ્નિકૉફ જણાવે છે કે, એ સમયમાં હેકર્સ પોતાને હીરો સમજતા હતા. એ વખતે રશિયામાં 'હેકર્સ' નામની એક પત્રિકા પણ છપાતી હતી.

તમે આ વાંચ્યું કે નહીં?

આંદ્રેઈ જણાવે છે કે એ વખતનાં રશિયાનાં દરેક મોટા હેકરનો સંબંધ 'હેકર' પત્રિકા સાથે હતો. રશિયાની ઇન્ટેલિજન્સ એજન્સી એફએસબી આ હેકર્સ વિષે માહિતગાર હતી.  

પરંતુ આશ્ચર્યજનક વાત એ હતી કે રશિયાની સરકારને આ હેકર્સનાં કરતૂતો સામે કોઈ નારાજગી નહોતી બલકે તે તેઓ આ હેકર્સનો ફાયદો ઉઠાવવા માંગતા હતાં. 

રશિયાનાં પત્રકાર આંદ્રેઈ શૉશ્નિકૉફ જણાવે છે કે એફએસબીનાં ચીફ ખાનગી ધોરણે ઘણાં રશિયન હેકર્સને જાણતાં હતાં. 

2007માં રશિયાનાં હેકર્સે પડોસી દેશ એસ્ટોનિયા ઉપર મોટો સાયબર હુમલો કર્યો. આ હેકર્સે એસ્ટોનિયાની સેંકડો વેબસાઈટ્સણે હેક કરી લીધી. આ તેમણે રશિયાની...\nદસ્તાવેજની સમાન ભાષામાં સારાંશ:
દર વર્ષની જેમ આ વર્ષે ઑગસ્ટ મહિનામાં, અમેરિકાના લાસ વેગસમાં એક ખાસ મેળો યોજાયો.